ΚΑΝΟΝΙΣΜΟΣ (ΕΟΚ) αριθ. 2458/81 ΤΟΥ ΣΥΜΒΟΥΛΙΟΥ της 27ης Ιουλίου 1981 περί της εφαρμογής της αποφάσεως αριθ. 3/81 της Μικτής Επιτροπής ΕΟΚ-Σουηδίας περί συμπληρώσεως και τροποποιήσεως των πινάκων Α και Β οι οποίοι προσαρτώνται στο πρωτόκολλο αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,

την πρόταση της Επιτροπής,

Εκτιμώντας:

ότι η συμφωνία μεταξύ της Ευρωπαϊκής Οικονομικής Κοινότητος και του Βασιλείου της Σουηδίας (1) υπεγράφη στις 22 Ιουλίου 1972 και ετέθη σε ισχύ την 1η Ιανουαρίου 1973-

ότι, δυνάμει του άρθρου 28 του πρωτοκόλλου αριθ. 3, περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, το οποίο αποτελεί αναπόσπαστο τμήμα της εν λόγω συμφωνίας, η Μικτή Επιτροπή εξέδωσε την απόφαση αριθ. 3/81 περί συμπληρώσεως και τροποποιήσεως των πινάκων Α και Β οι οποίοι προσαρτώνται στο εν λόγω πρωτόκολλο-

ότι η απόφαση αυτή είναι αναγκαίο να τεθεί σε εφαρμογή εντός της Κοινότητος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η απόφαση αριθ. 3/81 της Μικτής Επιτροπής ΕΟΚ-Σουηδίας εφαρμόζεται εντός της Κοινότητος.

Το κείμενο της αποφάσεως επισυνάπτεται στον παρόντα κανονισμό.

Άρθρο 2

Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 27 Ιουλίου 1981.

Για το Συμβούλιο

Ο Πρόεδρος

P. WALKER

(1) EΕ αριθ. L 300 της 31. 12. 1972, σ. 97.

ΑΠΟΦΑΣΗ αριθ. 3/81 ΤΗΣ ΜΙΚΤΗΣ ΕΠΙΤΡΟΠΗΣ της 23ης Ιουνίου 1981 περί συμπληρώσεως και τροποποιήσεως των πινάκων Α και Β οι οποίοι προσαρτώνται στο πρωτόκολλο αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας

Η ΜΙΚΤΗ ΕΠΙΤΡΟΠΗ,

Έχοντας υπόψη:

τη συμφωνία μεταξύ της Ευρωπαϊκής Οικονομικής Κοινότητος και του Βασιλείου της Σουηδίας, η οποία υπεγράφη στις Βρυξέλλες στις 22 Ιουλίου 1972,

το πρωτόκολλο αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής", και περί των μεθόδων διοικητικής συνεργασίας, και ιδίως το άρθρο 28,

Εκτιμώντας:

ότι κατόπιν της αποφάσεως αριθ. 1/77 της Μικτής Επιτροπής, οι κανόνες καταγωγής που αφορούν τα ενζυματικά παρασκευάσματα περιέχουν έναν αριθμό σφαλμάτων, τα οποία θα πρέπει να εξαλειφθούν,

ΑΠΟΦΑΣΙΖΕΙ:

Άρθρο 1

Στον πίνακα Α ο οποίος προσαρτάται στο πρωτόκολλο αριθ. 3, ο κανόνας ο οποίος αφορά την κλάση ex 35.07 αντικαθίσταται από τον κανόνα του παραρτήματος I της παρούσης αποφάσεως.

Άρθρο 2

Στον πίνακα Β ο οποίος προσαρτάται στο πρωτόκολλο αριθ. 3, οι κανόνες που αφορούν τη στήλη ex κεφάλαια 28 έως 37 και την κλάση ex 35.07 αντικαθίστανται από τους κανόνες του παραρτήματος II της παρούσης αποφάσεως.

Άρθρο 3

Η παρούσα απόφαση αρχίζει να ισχύει την 1η Σεπτεμβρίου 1981.

Έγινε στις Βρυξέλλες, στις 23 Ιουνίου 1981.

Για τη Μικτή Επιτροπή

Ο Πρόεδρος

Bengt RABAEUS

ΠΑΡΑΡΤΗΜΑ I

"" ID="1">ex 35.07> ID="2">Ένζυμα παρεσκευασμένα μη αλλαχού κατονομαζόμενα ή περιγραφόμενα> ID="4">Παρασκευή γιά την οποία χρησιμοποιήθηκαν προϊόντα η αξία των οποίων δεν υπερβαίνει το 50% της αξίας του τελικού προϊόντος">

ΠΑΡΑΡΤΗΜΑ II

"" ID="1">ex Κεφ. 28-37> ID="2">Προϊόντα των χημικών βιομηχανιών και των συναφών βιομηχανιών, πλήν του πυριτικού ανυδρίτου (ex 28.13), των ταννινών (ex 32.01), των αιθερίων ελαίων, των ρητινοειδών, των τερπενικών υποπροϊόντων (ex 33.01) και των παρεσκευασμένων ενζύμων των μη αλλαχού κατονομαζομένων ή περιγραφομένων (ex 35.07)> ID="3">Κατεργασία ή μεταποίηση γιά τις οποίες χρησιμοποιήθηκαν προϊόντα μη καταγωγής των οποίων η αξία δεν υπερβαίνει το 20% της αξίας του τελικού προϊόντος"> ID="1">ex 35.07> ID="2">Ένζυμα παρεσκευασμένα μη αλλαχού κατονομαζόμενα ή παριγραφόμενα> ID="3">Παρασκευή γιά την οποία χρησιμοποιούνται προϊόντα η αξία των οποίων δεν υπερβαίνει το 50% της αξίας του τελικού προϊόντος">